ทานยาซาร่า 500 mg ไป 4 เม็ดในครั้งเดียวน้ำหนักตัว 60 kg ตอนนี้มีอาการคลื่นไส้อาเจียน และเวียนหัวนิดหน่อยค่ะ อาการยาเกินขนาดหรือเปล่าคะ? แล้วถ้าทิ้งระยะเวลาไว้จะเป็นอะไรมั้ยคะ?
สวัสดีค่ะ ยาซาร่าหรือชื่อสามัญว่ายาพาราเซตามอลนั้น ปกติจะเป็นเม็ด 500mg ซึ่งขนาดที่ควรได้รับต่อวันไม่ควรเกิน 4 gram หรือ 8 เม็ดค่ะ ถ้าเกินกว่านี้อาจจะมีผลต่อตับทำให้เกิดภาวะตับวายจากยาที่คั่งได้ดังนั้นการกินไป 4 เม็ดใน 1 วัน อาจจะยังไม่ใช่ขนาดที่ถึงขั้นทำให้มีพิษหรือมีผลข้างเคียงที่รุนแรงจากยาได้บ่อยนัก อาการคลื่นไส้ อาเจียนและเวียนหัวดังกล่าวมา อาจจะสัมพันธ์หรือไม่สัมพันธ์กับยาก็ได้แนะนำการสังเกตอาการ หยุดการใช้ยา ดื่มน้ำตามเข้าไปมากๆ ถ้ายังมีอาการดังกล่าวต่อเนื่อง หรือมีอาเจียนเยอะ ตัวหรือตาเหลือง ให้รีบไปพบแพทย์